บาทเปิด 32.86/88 แข็งค่า
เงินบาทเปิด 32.86/88 แข็งค่าสวนทางภูมิภาค มองกรอบ 32.78-32.90
29 ต.ค. 2565

เงินบาทเปิด 32.86/88 แข็งค่าสวนทางภูมิภาค มองกรอบ 32.78-32.90
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.86/88 บาท/ดอลลาร์ แข็งค่าจากช่วงเย็นวานนี้ที่ปิดตลาดที่ระดับ 32.91/92 บาท/ดอลลาร์
ทิศทางเงินบาทวันนี้แข็งค่าจากเมื่อวาน โดยล่าสุดแข็งค่าไปอยู่ที่ 32.83/84 บาท/ดอลลาร์ ซึ่งเงินบาทช่วง 1-2 วันนี้ค่อนข้างแข็งค่าสวนทางค่าเงินสกุลอื่นๆ ในภูมิภาค และมี flow จากฝั่ง Exporter ที่ขายดอลลาร์ค่อนข้างมาก เลยทำให้เงินบาทแข็งค่า
"บาทแข็งค่ามาตั้งแต่เมื่อวาน เพราะถ้าดูสกุลอื่นก็ค่อนข้างอ่อนค่า ซึ่งจริงๆ แล้ว trend ดอลลาร์ก็ยังแข็งค่าอยู่ เนื่องจากตัวเลขเศรษฐกิจของสหรัฐที่ค่อนข้างจะออกมาดี รวมทั้ง statement ของทาง FED เรื่องการขึ้นดอกเบี้ยในปีหน้า และดูว่าจะมีความชัดเจนขึ้น" นักบริหารเงิน ระบุ    
นักบริหารเงิน คาดว่า วันนี้เงินบาทจะเคลื่อนไหวในกรอบ 32.78-32.90 บาท/ดอลลาร์